Oficialusis leidinys L 039 , 09/02/2002 p. 0044 - 0070



Vertimas Europos Sąjungos Palydovų centro personalo nuostatai [1] ĮŽANGINĖS PASTABOS 1 straipsnis I ANTRAŠTINĖ DALIS — BENDROSIOS NUOSTATOS Valdžia Pasižadėjimas Elgesys Finansinė atsakomybė Saugumas II ANTRAŠTINĖ DALIS — TARNAUTOJŲ STATUSAS I SKYRIUS — BENDROSIOS NUOSTATOS Privilegijos ir imunitetai Pagalba ir kompensacijos Nuosavybės teisės Išorės veikla Kandidatavimas į valstybės tarnybą arba politines pareigas II SKYRIUS — PRIĖMIMAS Į DARBĄ IR SUTARTYS 4 straipsnis — Priėmimas į darbą 5 straipsnis — Amžiaus apribojimai 6 straipsnis — Medicininės apžiūros Pradinės sutartys Bandomasis laikotarpis Sutarčių nutraukimas Kompensacija netekus darbo Sutrumpinti pranešimo apie sutarties nutraukimą terminai III SKYRIUS — MĖNESINĖ ALGA IR PAŠALPOS 8 straipsnis — Bendrosios nuostatos 9 straipsnis — Bazinė mėnesinė alga 10 straipsnis — Ekspatriacijos išmoka Šeimos pašalpa Išlaikomo vaiko ar kito išlaikytinio pašalpa Mokymosi pašalpa Neįgalių vaikų ir kitų išlaikytinių pašalpa Nuomos pašalpa Transporto pašalpa 12 straipsnis — Išmoka už papildomas pareigas 13 straipsnis — Įsikūrimo pašalpa Vidaus mokestis Pensijų įmokos Papildomo draudimo įmokos 15 straipsnis — Mėnesinės algos avansai ir grąžinimas IV SKYRIUS — KELIONIŲ IŠLAIDOS 16 straipsnis — Įsikūrimas ir išvykimas 17 straipsnis — Persikraustymo išlaidos 18 straipsnis — Tarnybinės komandiruotės V SKYRIUS — VIDAUS ORGANIZACIJA 19 straipsnis — Darbo laikas 20 straipsnis — Valstybinės šventės 21 straipsnis — Atostogos 22 straipsnis — Atostogos namuose 22a straipsnis — Tikslinės atostogos VI SKYRIUS — VERTINIMAS IR PAREIGŲ PAAUKŠTINIMAS 23 straipsnis — Bendrosios nuostatos 24 straipsnis — Tvarka 25 straipsnis — Veiksmai po vertinimo VII SKYRIUS — DRAUSMINĖS PRIEMONĖS 26 straipsnis — Sąvokos 27 straipsnis — Žalos atlyginimas 28 straipsnis — Pranešimas apie nusiskundimus 29 straipsnis — Drausmės komisija VIII SKYRIUS — SKUNDAI IR APELIACINĖ KOMISIJA 30 straipsnis — Skundai IX SKYRIUS — PENSIJŲ SISTEMA 31 straipsnis — Išeitinė išmoka 32 straipsnis — Ištarnauto laiko pensija 33 straipsnis — Invalidumo pensija 34 straipsnis — Maitintojo netekimo pensija 35 straipsnis — Našlaičių arba išlaikytinių pensija 36 straipsnis — Laikinosios pensijos III ANTRAŠTINĖ DALIS — LAIKINIESIEMS DARBUOTOJAMS TAIKOMOS NUOSTATOS 37 straipsnis — Statutinės nuostatos 38 straipsnis — Sutartys 39 straipsnis — Atlyginimas 40 straipsnis — Specialiosios nuostatos IV ANTRAŠTINĖ DALIS — EKSPERTAMS IR PAGALBINIAMS EKSPERTAMS TAIKOMOS NUOSTATOS 41 straipsnis — Statutinės ir finansinės nuostatos 42 straipsnis — Tarnautojų atstovavimas I PRIEDAS II PRIEDAS III PRIEDAS IV PRIEDAS V PRIEDAS VI PRIEDAS VII PRIEDAS VIII PRIEDAS IX PRIEDAS X PRIEDAS ĮŽANGINĖS PASTABOS Europos Sąjungos Palydovų centro personalo nuostatai buvo rengiami kartu su Saugumo studijų instituto personalo nuostatais, dėl to esama abiejų tekstų panašumo. Tačiau pažymėtina, kad yra ir skirtumų, atsirandančių dėl tam tikrų Centro ypatumų. Centras yra operatyvinė įstaiga, dėl to, pavyzdžiui, tarnautojai išskirtiniais atvejais imasi didesnės atsakomybės nei reikėtų pagal jų einamas pareigas arba turi dirbti ne įprastu darbo laiku. Ypatinga Centro buveinė — priimančiosios šalies karinė oro bazė — yra antrasis veiksnys, pateisinantis kai kuriuos skirtumus, ypač saugumo ir transporto srityje. PREAMBULĖ Palydovų centras yra Europos Sąjungos agentūra, atitinkama koordinuojančiųjų organizacijų institucija. 1 straipsnis Šie nuostatai nustato Europos Sąjungos Palydovų centro (toliau — Centras) tarnautojų statusą, teises, pareigas ir atsakomybę. Centro tarnautojai yra fiziniai asmenys, sudarę tarnautojų arba terminuotas darbo sutartis. Mokamiems ekspertams ir praktikantams taikomos IV antraštinėje dalyje išdėstytos specialiosios nuostatos. Valdybos pritarimu Centro direktorius turi teisę iš dalies pakeisti šiuos nuostatus, jei tai būtina. Šie nuostatai taikomi visiems tarnautojams, išskyrus atvejus, kai valdyba yra priėmusi priešingus sprendimus dėl hors grade tarnautojų. I ANTRAŠTINĖ DALIS BENDROSIOS NUOSTATOS 2 straipsnis Visiems tarnautojams taikomos nuostatos 1. Valdžia 2. Pasižadėjimas Kiekvienas tarnautojas, sutikdamas dirbti Europos Sąjungos Palydovų centre, pasirašo tokį pasižadėjimą: "Iškilmingai pasižadu lojaliai, diskretiškai ir sąžiningai vykdyti tas funkcijas, kurios man patikėtos kaip Europos Sąjungos Palydovų centro tarnautojui, ir jas vykdydamas paisyti tik Centro interesų. Aš taip pat įsipareigoju neprašyti ir nepripažinti jokios Vyriausybės ar valdžios institucijos, išskyrus Centrą, nurodymų dėl savo pareigų atlikimo." 3. Elgesys 4. Finansinė atsakomybė 5. Saugumas a) gali būti pareikalauta, kad visi tarnautojai, įskaitant pagalbinius ekspertus ir pagalbinius ekspertus iš trečiųjų valstybių, turėtų saugumo leidimą, kuris jiems leistų einant savo pareigas naudotis įslaptintais dokumentais. Prašymą išduoti tokį leidimą kompetentingoms institucijoms pateiks Centro saugumo pareigūnas. Kol bus gautas oficialus leidimas, direktorius gali išduoti laikinąjį leidimą; b) įtarę, kad įslaptintas dokumentas dingo arba jam gresia pavojus, tarnautojai nedelsdami praneša apie tai saugumo pareigūnui. II ANTRAŠTINĖ DALIS TARNAUTOJŲ STATUSAS I SKYRIUS BENDROSIOS NUOSTATOS 3 straipsnis Tarnautojams taikomos bendrosios nuostatos Centro tarnautojai yra fiziniai asmenys, sudarę II skyriuje nurodytas sutartis ir einantys biudžetines pareigas, išvardytas etatų lentelėje, kuri kasmet pridedama prie Centro biudžeto. 1. Privilegijos ir imunitetai 2. Pagalba ir kompensacijos Centras suteikia pagalbą tiems tarnautojams, kuriems dėl jų paskyrimo eiti pareigas Centre arba jas einant yra grasinama, jie įžeidinėjami, šmeižiami ar puolami, nors jų kaltės ir nėra. Patirta visokia materialinė žala gali būti atlyginama, jei: - tarnautojai sąmoningai ar dėl aplaidumo neišprovokavo kalbamosios žalos, - žala nebuvo atlyginta, - tarnautojai perleidžia Centrui visas pretenzijas, kurias jie gali turėti trečiajai šaliai, ypač draudimo bendrovėms. 3. Nuosavybės teisės 4. Išorės veikla Santykiuose su išorės organizacijomis ir asmenimis tarnautojai gauna išankstinį direktoriaus sutikimą, jei jie nori: - viešai kalbėti apie Centro veiklą, ypač kokiai nors visuomenės informavimo įstaigai, - skaityti paskaitas ar užsiimti mokymo veikla, tiesiogiai susijusia su jų darbu Centre, - gauti atlyginimą ar užmokestį už pirmiau minėtą veiklą, - gauti apdovanojimus ar pasižymėjimo ženklus arba kokius nors su jais susijusius materialinius paskatinimus. 5. Kandidatavimas į valstybės tarnybą arba politines pareigas a) tarnautojai, dėl asmeninių priežasčių pareiškę norą būti priimti į valstybės tarnybą arba eiti politines pareigas, praneša apie tai direktoriui; b) kiekvienam tarnautojui, pareiškusiam norą būti priimtam į valstybės tarnybą arba eiti politines pareigas, suteikiamos nemokamos atostogos, prasidedančios tą dieną, kai jis paskelbia pradedąs savo rinkimų kampaniją; c) jei tarnautojas išrenkamas, jis paprašo nutraukti jo sutartį. Dėl tokio sutarties nutraukimo jis neįgyja jokios teisės gauti darbo netekimo išmoką; d) neišrinktas eiti pareigų valstybės tarnyboje arba politinių pareigų tarnautojas turi teisę grįžti į darbą ir gauti tą pačią mėnesinę algą bei turėti tą patį darbo stažą, kurį jis turėjo nemokamų atostogų suteikimo dieną; e) nemokamų atostogų laikas neįskaitomas į darbo stažą arba nustatant teisę gauti pensiją. Laikinasis darbuotojas gali pakeisti tarnautoją jo atostogų metu. II SKYRIUS PRIĖMIMAS Į DARBĄ IR SUTARTYS 4 straipsnis Priėmimas į darbą 1. Pasiūlymus įsidarbinti pateikia direktorius, išskyrus atvejus, kai reikia priimti į darbą direktorių. Centras yra atsakingas už laisvų vietų paskelbimą. 2. Paprastai dėl įdarbinimo nesvarstomos jaunesnių kaip 18 metų ir vyresnių kaip 60 metų asmenų kandidatūros. 3. Paprastai neįdarbinami asmenys, kurie artimais giminystės ryšiais yra susiję su tarnautojais ar yra jų sutuoktiniai. Direktorius gali leisti padaryti išimtį, jei abu atitinkami asmenys eidami savo pareigas nebus pavaldūs vienas kitam. 4. Į tarnautojo pareigas priimami tik Europos Sąjungos valstybių narių piliečiai. 5. Tarnautojai pirmiausia eina jų pareigų rango žemiausio lygio pareigas. Tačiau prireikus direktorius gali suteikti aukštesnį lygį. 6. Direktorius nustato, į kokias pareigas priimama egzaminuojant ar konkurso būdu, ir parengia testus, kuriuos turi atlikti kandidatai į tas pareigas. Direktorius iš Centro tarnautojų sudaro egzaminų arba konkurso komisijas; jis gali į jas paskirti ir kviestinį egzaminuotoją. 7. Kandidatų, pakviestų atvykti į Centro surengtą pokalbį ar egzaminą, kelionės ir pragyvenimo išlaidos atlyginamos tomis pačiomis sąlygomis, kaip ir tarnautojų tarnybinės komandiruotės [2]. 5 straipsnis Amžiaus apribojimai Darbinio amžiaus riba yra to mėnesio, kurį tarnautojui sukanka 65 metai, pabaiga. Direktorius gali leisti toliau dirbti ne ilgiau kaip dar 12 mėnesių. 6 straipsnis Medicininės apžiūros 1. Priimami į darbą tik asmenys, turintys Centro patvirtinto gydytojo pažymą, patvirtinančią, kad kandidatas fiziškai gali dirbti Centre ir atlikti savo pareigas ir jis neturi jokios negalios ar neserga jokia liga, kuri keltų pavojų kitiems tarnautojams. 2. Reikalaujama, kad tarnautojai kasmet pereitų medicininę apžiūrą. 3. Centro patvirtintas gydytojas pateikia direktoriui ekspertų išvadą dėl kurio nors tarnautojo netinkamumo toliau eiti savo pareigas. 4. Jei metinės arba kitokios medicininės apžiūros rezultatai parodo, kad tarnautojas negali toliau atlikti savo pareigų, per tris mėnesius nutraukiama jo sutartis ir sudaroma medicinos komisija, kuri nustato jo teises gauti invalidumo pensiją. 7 straipsnis Sutartys ir sutarčių trukmė 1. Pradinės sutartys 2. Bandomasis laikotarpis 3. Sutarčių nutraukimas Esant I priede numatytoms aplinkybėms, Centras arba pats tarnautojas gali nutraukti sutartis arba jų neatnaujinti: a) Centras – i) pranešęs prieš šešis mėnesius: - jei buvo panaikintos tarnautojo einamos biudžetinės pareigos, - jei pasikeitė pareigų pobūdis ar funkcijos, - dėl tarnautojo profesinio netinkamumo, deramai patvirtinto dviejuose iš eilės metiniuose vertinimuose, - dėl tarnautojo fizinio netinkamumo, atsiradusio tuo metu, kai jis ėjo savo pareigas; ii) pranešęs ne daugiau kaip prieš vieną mėnesį po to, kad drausmine tvarka buvo nustatyta tarnautojo klaida ar atsakomybė, kaip numatyta VII skyriuje; b) tarnautojas, pranešęs prieš tris mėnesius, dėl bet kokių asmeninių priežasčių, kurių nebūtina pranešti. 4. Kompensacija netekus darbo Centras, nutraukęs sutartį ar jos neatnaujinęs, išskyrus atvejus, kai tai buvo padaryta dėl drausminių priežasčių: 1) tarnautojams, tarnavusiems ilgiau kaip 10 metų, nustato atidedamąsias teises gauti pensiją ir I priede nustatytomis sąlygomis išmoka darbo netekimo išmokas; 2) tarnautojams, tarnavusiems trumpiau kaip 10 metų, išmoka išeitinę išmoką, o tiems tarnautojams, kurių sutartis buvo nutraukta prieš terminą, I priede nustatytomis sąlygomis išmoka ir darbo netekimo išmoką; 3) tarnautojams, kurių sutartys buvo nutrauktos dėl jų fizinio netinkamumo ir kuriems ad hoc medicinos komisija nustatė nuolatinį invalidumą, Pensijų sistemos taisyklėse nustatytomis sąlygomis mokama invalidumo pensija. 5. Sutrumpinti pranešimo apie sutarties nutraukimą terminai III SKYRIUS MĖNESINĖ ALGA IR PAŠALPOS 8 straipsnis Bendrosios nuostatos Centro tarnautojams mokamą atlyginimą sudaro bazinė mėnesinė alga, ekspatriacijos išmoka, šeimos ir socialinės pašalpos. Iš šių tarnybinių pajamų išskaičiuojamas vidaus mokestis, pensijos įmokos ir socialinės apsaugos įmokos. Tarnautojams priklausanti suma į jų einamąsias sąskaitas pervedama paskutinę mėnesio darbo savaitę. Į tarnautojų asmeninių aplinkybių pasikeitimus, galinčius turėti finansinių pasekmių, atsižvelgiama mokant atlyginimą už tą mėnesį, kurį Centro administracijai buvo pranešta apie tuos pasikeitimus; negalima keisti jau sumokėto atlyginimo. Tarnautojas grąžina Centrui visas permokas. 9 straipsnis Bazinė mėnesinė alga Grynoji bazinė mėnesinė alga yra suma, mokama už tarnautojo rango lygį, nurodytą kasmet valdybos tvirtinamame sąraše. Bendroji bazinė mėnesinė alga — tai grynoji bazinė mėnesinė alga kartu su tarnautojo vidaus mokesčiu. 10 straipsnis Ekspatriacijos išmoka Ši išmoka mokama A, L ir B rango tarnautojams, kurie jų pirmojo paskyrimo metu nebuvo tos valstybės, kurios teritorijoje yra nuolatinė jų pareigų ėjimo vieta, piliečiai ir kurie trejus metus nuolat negyveno šios valstybės teritorijoje. Ši išmoka nebemokama, jei tarnautojas perkeliamas į valstybę, kurios pilietis jis yra. Išmokos suma apskaičiuojama vadovaujantis II priedu. Jei Centras priima į darbą tarnautoją iš karto, kai tik jis toje šalyje baigia dirbti kitoje tarptautinėje organizacijoje ar administracijoje, numatant teisę gauti išmoką ir apskaičiuojant jos sumą atsižvelgiama į buvusioje darbovietėje jo ištarnautą laiką. 11 straipsnis Šeimos ir socialinės pašalpos Šios pašalpos kas mėnesį pridedamos prie bazinės mėnesinės algos. 1. Šeimos pašalpa Ši pašalpa: a) mokama kiekvienam tarnautojui, kuris yra susituokęs, našlys, išsituokęs, gyvena skyrium ar yra vienišas ir turi bent vieną išlaikytinį, kaip apibrėžta šių nuostatų III priede; b) yra 6 % grynosios bazinės mėnesinės algos dydžio; c) susituokusiam tarnautojui, kuris neturi išlaikytinių, tačiau kurio sutuoktinis dirba ir gauna atlyginimą, mokėtina pašalpa apskaičiuojama kaip skirtumas tarp B3 rango 1 lygio grynosios bazinės mėnesinės algos, prie kurios pridedama pašalpa, kurią gauti tarnautojas teoriškai turėtų teisę, ir sutuoktinio uždirbtų pajamų. Jei ši suma yra lygi pirmajai ar didesnė už ją, pašalpa nemokama; d) nemokama tarnautojui, kurio sutuoktinis yra tarptautinės organizacijos narys ir gauna didesnę bazinę mėnesinę algą nei tarnautojas. 2. Išlaikomo vaiko ar kito išlaikytinio pašalpa Ši pašalpa: a) mokama tarnautojams, kurie, vykdydami teisinę pareigą ar teismo įpareigojimą, iš esmės ir nuolat išlaiko teisiškai pripažintą vaiką ar kitą savo šeimos narį arba abiejų tėvų netekusį vaiką, už kurį jie yra prisiėmę atsakomybę; b) yra už kiekvieną išlaikytinį mokama fiksuota suma, kuri kasmet nustatoma valdybos tvirtinamuose sąrašuose; c) jei abu sutuoktiniai dirba tarptautinėse organizacijose, mokama tam sutuoktiniui, kuris gauna šeimos pašalpą ar jai lygiavertę pašalpą. 3. Mokymosi pašalpa 4. Neįgalių vaikų ir kitų išlaikytinių pašalpa a) pašalpa už neįgalius vaikus ar išlaikytinius mokama tarnautojams, kurie iš esmės ir nuolat yra atsakingi už rūpinimąsi jais. Vaikas ar išlaikytinis turi atitikti III priede nustatytus kriterijus ir sąlygas; b) pašalpos skyrimas ir mokėjimas aptartas IV priede. 5. Nuomos pašalpa a) ši pašalpa kas mėnesį mokama B, C, A1, A2, L1 ir L2 rango tarnautojams, kurie yra nuomininkai ar subnuomininkai ir moka tam tikrą jų pajamų procentą viršijantį nuomos mokestį, neįskaičiuojant mokesčių už paslaugas, kurie nuomininkui skiriami gyvenamojoje šalyje; b) pašalpos apskaičiavimo metodas nustatytas V priede; c) nuomos pašalpą gaunantys tarnautojai nedelsdami informuoja administracijos ir personalo vadovą apie kiekvieną aplinkybių pasikeitimą, kuris galėtų paveikti jų teisę gauti šią pašalpą; d) pašalpa nemokama tiems tarnautojams: - kurie gauna panašią nacionalinę išmoką iš tos valstybės, kurios piliečiai jie yra, Vyriausybės, - kurių sutuoktinis panašią pašalpą gauna iš kitos tarptautinės organizacijos. 6. Transporto pašalpa 12 straipsnis Išmoka už papildomas pareigas a) tarnautojams, kuriems tarnybos interesais reikia laikinai imtis aukštesnio rango tarnautojo atsakomybės ar dalies jos, direktorius gali skirti išmoką už papildomas pareigas. Išmoką sudaro dviejų papildomų tarnautojo rango lygių atlyginimas, ir ji pradedama mokėti tik direktoriui patvirtinus papildomas tarnautojo pareigas bei tarnautojui aukštesnio rango pareigas ištisai ėjus vieną mėnesį. Išmoka mokama nuo faktinės tokios tarnybos pradžios dienos; b) jei tarnautojas turi imtis atsakomybės ir vadovauti tokio pat rango kaip ir jis pats tarnautojų grupei, direktorius tam tikrais atvejais gali skirti išmoką už papildomą atsakomybę einant tam tikras pareigas. Direktorius kiekvienų kalendorinių metų pradžioje nustato didžiausią tokios išmokos dydį. 13 straipsnis Įsikūrimo pašalpa 1. Įsikūrimo pašalpa mokama tarnautojams, kurių gyvenamoji vieta tuo metu, kai jie buvo priimti dirbti Centre, buvo toliau kaip už 100 kilometrų nuo jų darbo vietos. 2. Pašalpa yra 30 dienų bazinės mėnesinės algos dydžio. 3. Įsikūrimo pašalpa tarnautojui sumokama jam pradėjus eiti savo pareigas Centre. 4. Tarnautojai turi grąžinti pusę įsikūrimo pašalpos, jei jie savo noru išeina iš darbo neišdirbę dvejų metų. 5. Direktorius gali leisti padaryti išimtį grąžinimo nuostatoms, jei griežtai jas taikant tarnautojas patirtų ypač sunkių pasekmių. 14 straipsnis Atskaitymai 1. Vidaus mokestis 2. Pensijų įmokos 3. Papildomo draudimo įmokos 15 straipsnis Mėnesinės algos avansai ir grąžinimas 1. Išskyrus tuos atvejus, kai direktorius nusprendžia kitaip, Centro administracijos ir personalo vadovas, atsižvelgdamas į turimus pinigų išteklius, gali tiems tarnautojams, kurie pagrindžia tokį poreikį, suteikti avansus be palūkanų. 2. Šio avanso suma negali būti didesnė už 3 mėnesių grynąją bazinę mėnesinę algą. 3. Šie avansai grąžinami iš tarnautojų pajamų kas mėnesį išskaitant tam tikrą sumą; avansai turi būti visiškai grąžinti per dešimt mėnesių nuo to mėnesio, kurį buvo suteiktas avansas, pabaigos. IV SKYRIUS KELIONIŲ IŠLAIDOS 16 straipsnis Įsikūrimas ir išvykimas 1. Tarnautojai turi teisę gauti savo ir kartu gyvenančių savo šeimos narių kelionės iš tos vietos, kur jie ėjo pareigas, į Centro buveinę išlaidų kompensaciją. 2. Tarnautojai turi tokią pat teisę, jei jie išeina iš tarnybos Centre ir grįžta į tą šalį, kurioje dirbo prieš pradėdami eiti pareigas Centre. 3. Išlaidos kompensuojamos vadovaujantis šių nuostatų VI priedo I skirsnio nuostatomis. 17 straipsnis Persikraustymo išlaidos 1. Tarnautojai turi teisę gauti persikraustymo iš tos vietos, kur jie ėjo pareigas, į Centro buveinę išlaidų kompensaciją. Tarnautojai turi tokią pat teisę, jei jie išeina iš tarnybos Centre ir grįžta į tą šalį, kurioje dirbo prieš pradėdami eiti pareigas Centre. 2. Kompensuojamos tarnautojų asmeninių daiktų, išskyrus automobilius, laivus ar kitas transporto priemones, perkraustymo išlaidos, laikantis VI priede nustatytų svorio ir dydžio ribų. Perkraustymo įmonei pateikus sąskaitą, Centras tiesiogiai kompensuoja išlaidas. 18 straipsnis Tarnybinės komandiruotės Centro tarnautojai turi teisę gauti išlaidų, susijusių su kelionėmis tarnybos reikalais, į kurias jie buvo siųsti direktoriaus, kompensaciją [5]. Kompensuojamos kelionės išlaidos ir pragyvenimo bei su jomis susijusios išlaidos tose vietovėse, į kurias tarnautojai buvo siųsti. Kompensavimo sąlygos, dydžiai ir kiti dalykai nustatyti VII priede. V SKYRIUS VIDAUS ORGANIZACIJA 19 straipsnis Darbo laikas a) įprastas tarnautojų darbo laikas yra 40 valandų per savaitę pagal direktoriaus nustatytą bendrąjį darbo grafiką; b) direktorius, atsižvelgdamas į tarnautojų asmenines aplinkybes ar jų konkretaus darbo apribojimus, gali leisti dirbti kitomis darbo valandomis; c) viršvalandinis darbas. Už viršvalandinį darbą, dirbamą ne įprastomis darbo valandomis, nurodytomis a punkte, tarnautojai turi teisę į papildomą poilsį arba gauti papildomą užmokestį. Tačiau viršvalandiniu darbu laikomas tik papildomas darbas, dirbamas, kai yra išankstinis atitinkamo skyriaus (departamento) vadovo sutikimas. Kuo labiau stengiamasi, kad viršvalandžiai būtų kuo mažesni. Už viršvalandinį darbą atitinkami tarnautojai turi teisę: i) į papildomą poilsį arba ii) jei dėl tarnybos reikalavimų tokio poilsio negalima suteikti, — gauti papildomą 133 % bazinės mėnesinės algos dydžio užmokestį už viršvalandinį darbą; d) darbas naktį Už darbą nuo 20.30 iki 7.00 val. mokama pagal naktinį tarifą; tačiau jei naktį dirbama be pertraukos po dienos darbo, toks darbas nelaikomas naktiniu darbu, išskyrus atvejus, kai naktinis darbas trunka ne trumpiau kaip pusantros valandos. Už darbą naktį, trunkantį ne ilgiau negu nurodyta a punkte, suteikiama teisė gauti papildomą 50 % bazinės mėnesinės algos dydžio užmokestį. Už viršvalandinį darbą naktį mokama 150 % užmokesčio, mokamo už viršvalandinį darbą dieną; e) jei direktorius nusprendžia, jog tai reikalinga dėl ypatingų aplinkybių, gali būti reikalaujama, kad kai kurie tarnautojai dirbtų savaitgaliais. Tokiais atvejais tarnautojai, sutarę su administracijos ir personalo vadovu, už išdirbtas valandas turi teisę į lygiavertį poilsį; f) A4, L4 ir aukštesnio rango pareigūnai už viršvalandinį darbą arba darbą naktį neturi teisės gauti papildomą atlyginimą ar kompensaciją. 20 straipsnis Valstybinės šventės Direktorius, vadovaudamasis leidinyje Boletin Oficial del Estado (BOE) paskelbtu oficialiu valstybinių švenčių sąrašu, parengia valstybinių švenčių sąrašą. Šios valstybinės šventės neišskaičiuojamos iš tarnautojų kasmetinių atostogų. Jei kuri nors iš šių dienų yra šeštadienį arba sekmadienį, direktorius gali nuspręsti, kad vietoje jos bus nedirbama kitą dieną. 21 straipsnis Atostogos 1. Kasmetinės atostogos a) teisė gauti atostogas Tarnautojai turi teisę gauti mokamas kasmetines atostogas. Už kiekvieną išdirbtą mėnesį suteikiama 2,5 darbo dienos atostogų. Jos suteikiamos kiekvienais kalendoriniais metais. Tarnautojai, priimti į darbą nuo balandžio 1 d. iki liepos 30 d., turi teisę gauti avansines 15 dienų atostogas iš jų kasmetinių atostogų, jei atostogos turi būti po šios datos. Jei gruodžio 31 d. tarnautojas turi dėl savo darbo reikalų nepanaudotų kasmetinių atostogų, direktorius arba jo įgaliotas asmuo gali leisti perkelti jas ar jų dalį į kitus metus. Nepanaudotos atostogos, perkeltos į kitus metus, bet nesuteiktos iki kovo 31 d., panaikinamos; b) administracinė tvarka Atostogų norintys tarnautojai, paisydami a punkte nurodytų teisių, turi gauti išankstinį direktoriaus leidimą. Centro administracija tvarko atostogų registrą. Tvarka, kuria reikia vadovautis, nustatoma direktoriaus pasirašytame vidaus susitarime; c) nepanaudotos atostogos tarnautojams nutraukus tarnybą Nepanaudotos atostogos tarnautojams nutraukus tarnybą Centre panaikinamos. Tačiau jei direktorius raštu patvirtina, kad dėl savo darbo reikalų tarnautojas negalėjo panaudoti visų jam priklausančių atostogų, tarnautojas turi teisę gauti vienos trisdešimtosios jo grynosios bazinės mėnesinės algos dydžio atlyginimą už kiekvieną tokiu būdu sukauptų atostogų dieną. 2. Nemokamos atostogos 3. Ligos, motinystės ir kitos tikslinės atostogos 22 straipsnis Atostogos namuose a) Tarnautojai, turintys teisę gauti ekspatriacijos išmoką, turi teisę gauti atostogas namuose, išskyrus tuos tarnautojus, kurie priėmimo į darbą metu turėjo tik darbo šalies pilietybę. 1. Atostogoms namuose kas dvejus metus suteikiamos aštuonios darbo dienos ir skiriama laiko kelionei, kuris apskaičiuojamas numačius greičiausią kelionės būdą. 2. Atostogos namuose gali būti panaudotos likus šešiems mėnesiams iki atitinkamo laikotarpio pabaigos. Jeigu jos nepanaudojamos per šešis mėnesius nuo atitinkamo laikotarpio pabaigos, už tą dvejų metų laikotarpį jos panaikinamos. Laikas, kada buvo suteiktos atostogos namuose už kiekvieną dvejų metų laikotarpį, neturi įtakos laikui, kada turi būti paimtos kitos atostogos namuose. 3. Jei Centre dirba ir vyras, ir žmona ir jei jie abu turi teisę gauti atostogas namuose, jos suteikiamos tokiomis sąlygomis: i) jei jie abu turi savo namus toje pačioje šalyje, kiekvienas turi teisę gauti atostogas namuose toje šalyje kas dveji metai; ii) jei jų namai yra skirtingose šalyse, kiekvienas turi teisę gauti atostogas namuose atitinkamoje šalyje kas dveji metai; iii) poros išlaikomi vaikai ir, jei reikia, šiuos vaikus lydintis asmuo turi teisę tik į vieną atostogų namuose laikotarpį kas dveji metai; jei tėvai turi namus skirtingose šalyse, atostogos namuose gali būti paimtos bet kurioje iš tų šalių; b) tarnautojai, kuriems suteikiamos atostogos namuose, vadovaujantis 18 straipsnyje nustatyta tvarka, turi teisę gauti jų, jų vaikų ir, jei jie gauna šeimos pašalpą, jų sutuoktinių kelionės į abi puses išlaidų kompensaciją, bet ne dienpinigius už kelionės laiką; c) tarnautojai, kuriems nesuteikiamos atostogos namuose, neturi teisės gauti kompensaciją; d) atostogos namuose suteikiamos esant tokioms sąlygoms: i) atitinkamas asmuo turi raštu įsipareigoti atostogas namuose praleisti toje šalyje, kurioje yra oficialūs jo namai; ii) atitinkamas asmuo turi raštu įsipareigoti neišeiti iš darbo Centre šešis mėnesius nuo to laikotarpio, už kurį suteikiama teisė gauti atostogas namuose, pabaigos (nesvarbu, kada iš tikrųjų buvo atostogauta); iii) skyriaus (departamento) vadovas turi patvirtinti, jog greičiausiai jam reikės, kad tarnautojas dirbtų ii papunktyje nurodytu laikotarpiu. Atitinkamas tarnautojas, nevykdantis i papunkčio sąlygų, bus įpareigotas atlyginti Palydovų centrui visus atostogoms namuose gautus mokėjimus; be to, tarnautojo nepanaudotos atostogos gali būti sutrumpintos tiek dienų, kiek jų buvo skirta atostogoms namuose. Direktorius gali nuspręsti nukrypti nuo ii ir iii papunkčių nuostatų, jei mano, kad būtų neteisinga griežtai taikyti jas tarnautojui arba dėl jų taikymo jam kiltų didelių sunkumų. 22a straipsnis Tikslinės atostogos a) tarnautojai, pašaukti tarnauti ginkluotosiose pajėgose, už mokymo laikotarpį turi teisę gauti ne ilgesnes kaip dviejų savaičių per metus arba keturių savaičių kas dvejus metus mokamas tikslines atostogas. Šaukimo laikotarpiai, ilgesni negu šie nustatyti laikotarpiai, išskaičiuojami iš tarnautojų kasmetinių atostogų; b) jei tarnautojai gauna finansinę kompensaciją iš juos tarnauti pašaukusios nacionalinės institucijos, tokios kompensacijos suma išskaičiuojama iš jų mėnesinės algos. VI SKYRIUS VERTINIMAS IR PAREIGŲ PAAUKŠTINIMAS 23 straipsnis Bendrosios nuostatos 1. Kartą per metus, bet ne vėliau kaip iki gruodžio 15 d., yra vertinamas visų tarnautojų, išskyrus direktorių, darbas. Vertinimais įvertinama, kaip tarnautojai atlieka savo pareigas, ir suteikiama galimybė pagirti tarnautojus arba, priešingai, įspėti juos apie darbo trūkumus, kad jie geriau atliktų savo pareigas. 2. Vertinimuose aptariami šie kriterijai: a) darbštumas ir punktualumas; b) darbo atlikimo kokybė ir greitis; c) iniciatyva; d) elgesys ir santykiai su žmonėmis. Visas vertinimas apibendrinamas metinio vertinimo dokumente, kuris saugomas tarnautojo asmens byloje. 24 straipsnis Tvarka 1. Direktorius paskiria tarnautojus, atsakingus už jiems visiškai ar iš dalies pavaldžių tarnautojų įvertinimą. 2. Parašius visus vertinimus, direktorius sušaukia pareigų paaukštinimo komisiją, kurią sudaro visi vieną ar kelis vertinimus rašę tarnautojai; komisijai pirmininkauja direktorius. Administracijos ir personalo vadovas dalyvauja visuose pareigų paaukštinimo komisijos posėdžiuose, jis turi teisę balsuoti dėl jam pavaldžių tarnautojų ir patarti dėl kitų tarnautojų. 3. Administracijos vadovo patarimu direktorius nusprendžia dėl kiekvieno tarnautojo galutinio įvertinimo ir įrašo tai dokumente, kuri pasirašo visi pareigų paaukštinimo komisijos nariai. 4. Pats direktorius arba, jei reikia, jo įgaliotas asmuo pakviečia į pokalbį kiekvieną tarnautoją; paprastai tai daroma pareigų paaukštinimo komisijos posėdžių metu. Tarnautojui pranešama apie jo metinį vertinimą. Jis pasirašo vertinimo dokumente, taip patvirtindamas, kad buvo apie jį informuotas. 5. Metinis vertinimas yra administracinė priemonė, skirta naudoti įstaigoje. Jo negalima skųsti jokiai kitai įstaigai. 25 straipsnis Veiksmai po vertinimo 1. Ypač gerai įvertinto tarnautojo pareigos gali būti paaukštintos, ypatingais atvejais jam gali būti suteiktas aukštesnis lygis ar netgi rangas, jei tai leidžia biudžetinės pareigos, arba gali būti paskirta premija. Direktorius kiekvienų kalendorinių metų pradžioje nustato didžiausią skirtinos premijos sumą. 2. Du kartus iš eilės neigiamai įvertinto tarnautojo pareigų lygis nekeičiamas dar vienerius metus. 3. Dėl dviejų ar daugiau neigiamų vertinimų sutartys gali būti neatnaujintos. VII SKYRIUS DRAUSMINĖS PRIEMONĖS 26 straipsnis Sąvokos 1. Tarnautojui arba buvusiam tarnautojui, tyčia ar dėl aplaidumo neatlikusiam kurios nors iš savo pareigų pagal Personalo nuostatus, taikoma paprasta, finansinė arba statutinė drausminė priemonė, nepaisant to, kad iš jo gali būti pareikalauta atlyginti žalą pagal šių nuostatų 2 straipsnio 4 dalį ir 27 straipsnį. a) paprastos drausminės priemonės yra: - žodinė pastaba, - rašytinis papeikimas; b) finansinė priemonė yra: - mėnesinės algos nedidinimas metus; c) statutinės priemonės yra: - laikinas nušalinimas nuo pareigų nemokant viso ar dalies atlyginimo, - atleidimas iš pareigų nutraukiant sutartį, kai nemokama visa darbo netekimo išmoka arba dalis jos ir galbūt sumažinamos ar laikinai nemokamos išmokos pagal pensijų sistemą. Drausmines priemones skiria direktorius; paprastas drausmines priemones gali skirti administracijos ir personalo vadovas, veikiantis direktoriaus vardu, išskyrus atvejus, kai šaukiamas drausmės komisijos posėdis [6]. 2. Jei tarnautojas yra kaltinamas padaręs rimtą pažeidimą, o direktorius nusprendžia, kad kaltinimas prima facie yra gerai pagrįstas ir, jei tarnautojas atliekant tyrimą toliau eis pareigas, galėtų būti pakenkta Centrui, kol bus atliktas tyrimas, atitinkamas tarnautojas gali būti nedelsiant nušalintas nuo pareigų, o direktorius nusprendžia, ar jam mokėti atlyginimą, ar ne. 27 straipsnis Žalos atlyginimas Iš tarnautojų gali būti pareikalauta visiškai arba iš dalies atlyginti bet kokią žalą, padarytą Centrui dėl didelio jų aplaidumo ar sąmoningo veiksmo. Jei tarnautojas išėjo iš tarnybos Centre, žala gali būti atlyginama tam tikrą dalį išskaičiuojant iš pagal pensijų sistemą jam priklausančių išmokų, bet ne daugiau kaip 70 % pensijos. 28 straipsnis Pranešimas apie nusiskundimus Kai yra pateiktas pasiūlymas kuriam nors tarnautojui pagal 26 straipsnį skirti drausminę priemonę, jam apie tai raštu pranešama per dvi dienas nuo prašymo imtis drausminių priemonių pateikimo direktoriui ar administracijos ir personalo vadovui. Prie tokio pranešimo pridedami dokumentai, susiję su nusiskundimo pagrindimu, ir visi parašyti tarnautojo vertinimai. 29 straipsnis Drausmės komisija Per penkias darbo dienas nuo 28 straipsnyje nurodyto pranešimo gavimo atitinkamas tarnautojas gali pateikti rašytinį prašymą, kad drausmės komisija išnagrinėtų jo bylą. Direktorius komisiją sušaukia per penkias dienas. Drausmės komisija susirenka kitą savaitę po šaukimo susirinkti paskelbimo. Drausmės komisijos sudėtis ir darbo tvarka pateikiama IX priede. Drausmės komisijos nuomonė direktoriui yra neprivaloma. VIII SKYRIUS SKUNDAI IR APELIACINĖ KOMISIJA 30 straipsnis Skundai Tarnautojai ir buvę tarnautojai arba jų įpėdiniai ir atstovai gali apskųsti direktoriaus priimtus sprendimus. Šie skundai arba dėl jų prasidėję procesai nesustabdo skundžiamų sprendimų vykdymo. 1. Vidaus administraciniai skundai 2. Tarpininkavimas 3. Apeliacinis skundas 4. Apeliacinės komisijos sprendimai a) Komisija gali panaikinti arba patvirtinti skundžiamus sprendimus; b) Komisija gali įpareigoti Centrą bet kokią tarnautojo patirtą materialinę žalą atlyginti nuo tos dienos, kurią įsigaliojo panaikintas sprendimas; c) Komisija taip pat gali įpareigoti Centrą neperžengiant Komisijos nustatytų ribų atlyginti pretenzijas pareiškusio asmens pateisintas patirtas išlaidas, taip pat apklaustų liudininkų kelionės ir pragyvenimo išlaidas. Šios išlaidos apskaičiuojamos remiantis šių nuostatų 18 straipsniu ir VII priedu. IX SKYRIUS PENSIJŲ SISTEMA Visos atitinkamos taisyklės ir sąlygos yra pateikiamos Centro pensijų sistemos taisyklėse, kurios atitinka koordinuojančiųjų organizacijų pensijų sistemą. Pensijų sistemos taisyklės yra Centro personalo nuostatų sudedamoji dalis. Tolesni 31–36 straipsniai tik apibendrina pagrindines Pensijų sistemos taisyklių nuostatas. Viršenybė teikiama visam Pensijų sistemos taisyklių tekstui. 31 straipsnis Išeitinė išmoka 1. Neturintis 10 metų tarnybos stažo [7] tarnautojas, kuris išeina iš tarnybos Centre, turi teisę gauti išeitinę išmoką (kaip nustatyta Pensijų sistemos taisyklėse). 2. Išmoka susideda iš dviejų dalių: - suma, lygi pusantro mėnesio jo paskutinės grynosios bazinės mėnesinės algos, padauginta iš tarnybos metų (ar metų dalių) skaičiaus, - visa suma, išskaičiuota iš jo mėnesinės algos ir skirta pensijų įmokoms, pridėjus 4 % metines palūkanas. 32 straipsnis Ištarnauto laiko pensija 1. Tarnautojai, ištarnavę Centre 10 ar daugiau metų [8], turi teisę gauti ištarnauto laiko pensiją. Po dešimties metų tarnautojai turi teisę bet kuriuo metu pasinaudoti savo teise gauti neatidėliotiną arba atidėtą pensiją. 2. Pensijos dydis yra proporcingas įskaičiuotinos tarnybos metams. Ji mokama tarnautojams kas mėnesį kaip kasmetinė renta. 3. Išskyrus atvejus, kai direktorius priima išimtinį sprendimą, 65 metus sukakę tarnautojai iškart gauna pensiją, jei yra ištarnavę ne mažiau kaip 10 metų. 33 straipsnis Invalidumo pensija 1. Vadovaujantis šių nuostatų 6 straipsnio 4 dalimi, tarnautojas, kuris yra pripažintas turinčiu nuolatinę negalią, dėl kurios jis visiškai negali atlikti su jo darbu susijusių pareigų, turi teisę gauti invalidumo pensiją. 2. Invalidumo pensija yra tokio pat dydžio, kaip ir ištarnauto laiko pensija, kurią gauti tarnautojas būtų turėjęs teisę sukakus šiuose nuostatuose numatytam amžiui, jei būtų tarnavęs iki to amžiaus, ir nereikalaujama, kad jis, kaip numatyta 32 straipsnio 1 dalyje, būtų ištarnavęs bent 10 metų. Ši pensija tarnautojui mokama kas mėnesį kaip kasmetinė renta; mokėti pradedama nuo 1–osios mėnesio dienos po tos dienos, kurią jo negalia buvo pripažinta oficialiai. 34 straipsnis Maitintojo netekimo pensija 1. Jei miršta dirbantis tarnautojas ar tarnautojas, turintis teisę gauti invalidumo ar neatidėliotiną arba atidėtą ištarnauto laiko pensiją, jo sutuoktinis turi teisę gauti maitintojo netekimo pensiją. 2. Ši pensija našliui arba našlei mokama kas mėnesį kaip kasmetinė renta; mokėti pradedama nuo 1-osios mėnesio dienos po tos dienos, kurią dirbantis tarnautojas mirė [9]. 3. Teisės gauti maitintojo netekimo pensiją netenkama to mėnesio, kurį miršta maitintojo netekęs asmuo arba kurį šis asmuo ima nebetenkinti teisės gauti pensiją sąlygų, pabaigoje. 35 straipsnis Našlaičių arba išlaikytinių pensija 1. Jei miršta dirbantis tarnautojas ar tarnautojas, turintis teisę gauti invalidumo ar neatidėliotiną arba atidėtą ištarnauto laiko pensiją, jo vaikai ar kiti išlaikytiniai turi teisę gauti pensiją Pensijų sistemos taisyklėse nustatytomis sąlygomis. 2. "Vaikai ar kiti išlaikytiniai" — tai asmenys, kurie atitinka Personalo nuostatų III priede nurodytas sąlygas. Vaikai, gimę ne vėliau kaip praėjus 300 dienų po tarnautojo mirties, taip pat turi teisę gauti pensiją. 3. Teisės gauti pensiją netenkama to mėnesio, kurį vaikas ar kitas išlaikytinis ima nebetenkinti sąlygų, suteikiančių teisę gauti vaikui ar išlaikytiniui skirtą pašalpą, pabaigoje. 36 straipsnis Laikinosios pensijos 1. Jei dirbantis tarnautojas arba buvęs tarnautojas, gaunantis ištarnauto laiko ar invalidumo pensiją, daugiau nei metus yra dingęs tokiomis aplinkybėmis, dėl kurių esamo pagrindo laikyti jį mirusiu, jo sutuoktiniui ar asmenims, pripažintiems išlaikytiniais, gali būti laikinai suteikta atitinkamai maitintojo arba našlaičių pensija. 2. 1 dalies nuostatos taikomos asmenims, pripažintiems išlaikytiniais, kuriuos išlaikęs našlys, gaunantis maitintojo netekimo pensiją, yra dingęs daugiau kaip vienerius metus. 3. 1 ir 2 dalyse nurodytos laikinosios pensijos tampa tikrosiomis pensijomis, kai oficialiai patvirtinama tarnautojo ar sutuoktinio mirtis arba kai teismas galutinai pripažįsta tą asmenį nežinia kur esančiu. III ANTRAŠTINĖ DALIS LAIKINIESIEMS DARBUOTOJAMS TAIKOMOS NUOSTATOS 37 straipsnis Statutinės nuostatosLaikinieji darbuotojai yra pagalbiniai darbuotojai, įdarbinti iš esmės trumpam laikui. Jie neturi tarptautinių tarnautojų statuso, jiems taikomi visi priimančiosios valstybės ir tos valstybės, kurios piliečiai jie yra, įstatymai bei kiti teisės aktai. 1. Laikinieji darbuotojai yra darbuotojai, kurie neina Centro etatų lentelėje nurodytų biudžetinių pareigų. 2. Šiems darbuotojams taikomos I antraštinės dalies nuostatos ir šios II antraštinės dalies nuostatos: - I skyriaus: 3 straipsnio 2 (pagalba ir kompensacijos), 4 (išorės veikla) ir 5 (kandidatavimas į valstybės tarnybą arba politines pareigas) dalys, - II skyriaus: 5 (amžiaus apribojimai) ir 6 (medicininės apžiūros) straipsniai, - III skyriaus: 15 straipsnis (mėnesinės algos avansai), - IV skyriaus: 17 (persikraustymo išlaidos) ir 18 (tarnybinės komandiruotės) straipsniai, - V skyriaus: 19 (darbo laikas) ir 20 (valstybinės šventės) straipsniai, - VII skyriaus: 27 straipsnis (žalos atlyginimas), - VIII skyriaus: (skundai) — atsižvelgiant į 40 straipsnio 3 dalį. 38 straipsnis Sutartys Laikinieji darbuotojai įdarbinami 1–6 mėnesiams. Sutartys atnaujinamos tokiomis pat sąlygomis. Centras ir laikinasis darbuotojas gali nutraukti sutartį apie tai įspėjęs prieš 10 dienų. 39 straipsnis Atlyginimas 1. Laikinojo darbuotojo atlyginimas nustatomas sutartyje; tai yra grynoji mėnesinė alga be jokių papildomų pašalpų ar išmokų, nesvarbu, kokia yra atitinkamo asmens šeiminė ar socialinė padėtis. 2. Kadangi laikinieji darbuotojai nedalyvauja pensijų sistemoje, šiam tikslui iš jų atlyginimo neišskaičiuojamos jokios įmokos. 3. Metų pradžioje laikinųjų darbuotojų atlyginimas didinamas tokia pat dalimi kaip ir tarnautojų atlyginimas, kurį didina valdyba. 40 straipsnis Specialiosios nuostatos 1. Įsikūrimo ir išvykimo išlaidos 2. Atostogos 3. Ginčai IV ANTRAŠTINĖ DALIS EKSPERTAMS IR PAGALBINIAMS EKSPERTAMS TAIKOMOS NUOSTATOS 41 straipsnis Statutinės ir finansinės nuostatos 1. Ekspertai ir pagalbiniai ekspertai turi Centro lankytojų statusą. Jiems taikomos šių nuostatų I antraštinės dalies nuostatos, su kuriomis jie turi susipažinti paskyrimo metu. 2. Visas jų atlyginimas nustatomas nuo jų veiklos Centre pradžios; jis mokamas direktoriaus nustatytomis nuosekliomis dalimis, atsižvelgiant į darbo, kuriam jie buvo priimti ar paskirti, rezultatus. 3. Paskirti ekspertai turi teisę gauti tik jų pačių kelionės išlaidų, kurias patyrė atvykdami į Centrą ir išvykdami iš jo, atlyginimą. Išimtiniais atvejais direktoriaus sprendimu šis atlyginimas gali būti mokamas ir praktikantui. 4. Pagalbiniai ekspertai iš trečiųjų valstybių turi Centro lankytojų statusą. Jiems taikomos šių nuostatų I antraštinės dalies nuostatos, su kuriomis jie turi susipažinti paskyrimo metu, nepažeidžiant Tarybos bendrųjų veiksmų dėl Europos Sąjungos palydovų centro įsteigimo priedo nuostatų. 42 straipsnis Tarnautojų atstovavimas a) visų tarnautojų kasmetinis visuotinis susirinkimas, vadovaudamasis direktoriaus patvirtinta tvarka, išrenka tarnautojų komitetą, kuris yra tarnautojų vykdomasis organas; b) tarnautojų komitetas: 1) gina visų Palydovų centro tarnautojų profesinius interesus; 2) teikia pasiūlymus dėl tarnautojų gerovės pagerinimo; 3) teikia pasiūlymus dėl tarnautojų socialinės, kultūrinės ir sporto veiklos; 4) atstovauja visiems tarnautojams vis-à-vis kitų tarptautinių organizacijų tarnautojų asociacijoms. [1] Tarybos patvirtinti taikant rašytinę procedūrą 2001 m. gruodžio 21 d., vadovaujantis 2001 m. liepos 20 d. Tarybos bendrųjų veiksmų Nr. 555/BUSP (OL L 200, 2001 7 25, p. 5) 9 straipsnio 3 dalimi. [2] Žr. VII priedą. [3] Teisės į darbo netekimo išmoką ir jos apskaičiavimo sąlygos nustatytos I priede. [4] T. y. išskyrus darželį-mokyklą ar jai lygiavertę mokyklą. [5] Kompensuojamos tik patirtos išlaidos; tai nelaikytina papildomu užmokesčiu. [6] Šiuo atveju drausminę priemonę skiria pats direktorius. [7] Nustatant šią teisę atsižvelgiama į pirmesnės įskaičiuotinos tarnybos trukmę kitoje koordinuojančiojoje organizacijoje, jei tarnautojas negavo šios išmokos pirmiau eidamas pareigas. [8] Nustatant šią teisę atsižvelgiama į pirmesnės tarnybos trukmę kitoje koordinuojančiojoje organizacijoje, jei tarnautojas pradėjo dirbti Centre ne vėliau kaip praėjus šešiems mėnesiams nuo tos dienos, kai nustojo eiti pareigas kitoje organizacijoje. [9] Arba nuo tos dienos, kurią buvo nustota mokėti mirusio tarnautojo mėnesinę algą. -------------------------------------------------- I PRIEDAS DARBO NETEKIMO IŠMOKA Nuorodos: a) šių Personalo nuostatų 7 straipsnis; b) 1972 metų rugpjūčio mėnesio Vyriausybės biudžeto ekspertų koordinavimo komiteto 78–osios ataskaitos V priedas. 1. Aplinkybės, kurioms esant skiriama išmoka Darbo netekimo išmoka [1] gali būti skiriama tarnautojui, kurio sutartis baigiasi dėl vienos iš šių priežasčių: a) biudžetinių pareigų panaikinimo; b) tokio tarnautojo einamų biudžetinių pareigų pasikeitimo, kad jis nebeturi reikiamos kvalifikacijos; c) valstybės narės, kurios pilietis tarnautojas yra, atšaukimo iš valdybos; d) Centro buveinės perkėlimo už daugiau kaip 100 km nuo tos vietos, kurioje tarnautojas buvo įdarbintas, jam atsisakius persikelti dėl to, kad tokia aplinkybė nebuvo numatyta jo sutartyje; e) saugumo leidimo [2] atėmimo iš darbuotojo dėl priežasčių, nesusijusių su drausminėmis priežastimis. Išmoka nemokama, jei: f) tarnautojas Centre buvo paskirtas į kitas to paties rango pareigas; g) tarnautojas buvo paskirtas į kitą tarptautinę organizaciją toje pačioje vietovėje; h) tarnautojas, kaip valstybės narės valstybės tarnautojas, per 30 dienų nuo jo sutarties su Centru pasibaigimo grįžo dirbti į savo nacionalinę administraciją; i) tarnautojo sutartis pasibaigė drausmine tvarka. 2. Išmokos mokėjimas tarnautojams, Centre ištarnavusiems mažiau kaip 10 metų [3] Tokie tarnautojai, jei jų sutartis dar nėra pasibaigusi, turi teisę gauti išmoką, kurios dydis — 50 % jų grynojo mėnesinio atlyginimo, padauginta iš mėnesių [4], likusių iki jų sutarties pasibaigimo dienos, skaičiaus, tačiau ši išmoka negali būti didesnė už 5 mėnesių atlyginimą. Grynuoju atlyginimu laikoma bazinė mėnesinė alga, prie kurios pridedamos visos papildomos mėnesinės pašalpos ir išmokos. 3. Išmokos mokėjimas tarnautojams, Centre ištarnavusiems daugiau kaip 10 metų [5] Tokie tarnautojai turi teisę gauti išmoką, lygią 100 % jų grynojo mėnesinio atlyginimo per tarnybos Centre metus, bet ne daugiau kaip už 24 mėnesius. Apskaičiuojant išmoką neįtraukiami mėnesiai [6] po to laikotarpio, kurį tarnautojas būtų turėjęs ištarnauti, kol jam sukaktų šių nuostatų 5 straipsnyje nurodytas amžius. [1] Skirtingai nei išeitinė išmoka, kuri iš esmės reiškia atsiskaitymą turint teisę gauti pensiją. [2] Tik tais atvejais, kai tokio leidimo reikia pareigoms eiti. [3] Arba sudėjus kartu dešimt nenutrūkstamos tarnybos Centre ir kitoje tarptautinėje organizacijoje metų. [4] Arba mėnesių dalių, išreikštų trisdešimtosiomis dalimis. [5] Arba sudėjus kartu dešimt nenutrūkstamos tarnybos Centre ir kitoje tarptautinėje organizacijoje metų. [6] Arba mėnesių dalių, išreikštų trisdešimtosiomis dalimis. -------------------------------------------------- II PRIEDAS EKSPATRIACIJOS IŠMOKA 1. Personalo nuostatų 10 straipsnyje nurodyti tarnautojai gauna mėnesinę ekspatriacijos išmoką. Išmokos dydis yra toks: a) tarnautojams, turintiems teisę gauti šeimos pašalpą: - 18 % atskaitinės mėnesinės algos per pirmuosius dešimt tarnybos metų, - 17 % atskaitinės mėnesinės algos vienuoliktaisiais tarnybos metais, - 16 % atskaitinės mėnesinės algos dvyliktaisiais tarnybos metais, - 15 % atskaitinės mėnesinės algos keturioliktaisiais tarnybos metais ir vėliau; b) tarnautojams, neturintiems teisės gauti šeimos pašalpą: - 14 % atskaitinės mėnesinės algos per pirmuosius dešimt tarnybos metų, - 13 % atskaitinės mėnesinės algos vienuoliktaisiais tarnybos metais, - 12 % atskaitinės mėnesinės algos dvyliktaisiais tarnybos metais, - 11 % atskaitinės mėnesinės algos keturioliktaisiais tarnybos metais ir vėliau. 2. Atskaitinė mėnesinė alga yra grynoji bazinė mėnesinė alga, mokama už tarnautojų rangų 1 lygį. 3. Ekspatriacijos išmoka negali būti mažesnė už bazinę mėnesinę algą, mokamą už B3 rango 1 lygį. -------------------------------------------------- III PRIEDAS VAIKAI IR KITI IŠLAIKYTINIAI 1. Išlaikomi vaikai a) Teisėtas, teisiškai pripažintas tikras ar įvaikintas vaikas, laikomas tarnautojo išlaikytiniu, yra vaikas, kuriam šis tarnautojas užtikrina nuolatinį išlaikymą bei ugdymą ir kuris su šeima nuolat gyvena toje vietovėje, kurioje tarnautojas eina savo pareigas, arba toje vietovėje, kurioje gyvena kitas tėvas; b) atitinkamas darbuotojas turi pateikti administracijai kopijas dokumentų, teisiškai patvirtinančių, kad jis materialiai išlaiko vaiką; c) vaikas nelaikomas tarnautojo išlaikytiniu: - kai jam sukanka 26 metai, - kai, dar nesukakęs šio amžiaus, jis ima savarankiškai gauti mėnesinę algą, pajamas ar kitas išmokas, - jei tarnautojas ar vaiku besirūpinantis sutuoktinis pagal savo nacionalinius įstatymus ar kitus teisės aktus arba pagal priimančiosios valstybės įstatymus ar kitus teisės aktus gauna tokio pat pobūdžio pašalpą; d) administracija turi teisę pareikalauti pristatyti oficialius ar notaro patvirtintus dokumentus, jos manymu, reikalingus teisei gauti atitinkamas pašalpas nustatyti. 2. Kiti išlaikytiniai a) Asmuo, išskyrus 1 dalyje apibūdintą išlaikomą vaiką, tarnautojo išlaikytiniu gali būti laikomas esant šioms sąlygoms: - jis yra tėvas arba kitas artimais giminystės ryšiais susijęs asmuo ar sutuoktinis, - jis nuolat gyvena su tarnautoju ar jo sutuoktiniu arba nuolat yra institucijoje, teikiančioje specializuotą medicininę priežiūrą, - atitinkamas asmuo neturi savarankiškų išteklių, tinkamų save išlaikyti; b) atitinkamas tarnautojas turi pateikti administracijai tinkamus įrodymus, kad jis materialiai išlaiko šį asmenį; c) administracija turi teisę pareikalauti pristatyti oficialius ar notaro patvirtintus dokumentus, jos manymu, reikalingus teisei gauti atitinkamas pašalpas nustatyti. -------------------------------------------------- IV PRIEDAS IŠLAIKYTINIAI NEĮGALIEJI 1. Išlaikytinis laikomas neįgaliuoju, jei gydytojų yra įrodyta, kad jis turi rimtą ir nuolatinę negalią, dėl kurios jam būtinas specialus slaugymas ar priežiūra, neteikiamas nemokamai, arba specialus ugdymas ar mokymas. 2. Sprendimą mokėti pašalpą priima direktorius, pasikonsultavęs su tam tikslui sudaryta komisija, į kurią įeina bent vienas gydytojas. Direktoriaus sprendime nurodomas pašalpos mokėjimo laikotarpis, kurį galima keisti. 3. Teisės pasinaudoti šių nuostatų sąlygomis kriterijus yra rimtas ir nuolatinis fizinės arba protinės veiklos sutrikimas. Taigi išlaikytiniai laikomi neįgaliaisiais, jei jie turi: - rimtą ar chronišką centrinės arba vietinės nervų sistemos pažeidimą, nesvarbu, kas jį sukėlė — smegenų ligos, miopatijos, vietinis paralyžius ar kt., - rimtą judėjimo sistemos pažeidimą, - rimtą vienos ar kelių jutimo sistemų pažeidimą, - chronišką ir negalią sukeliančią protinę ligą. Pirmiau pateiktas sąrašas nėra baigtinis. Jis tėra pavyzdys ir neturi būti laikomas pagrindu vertinant ligos ar negalios laipsnį. 4. Pašalpos dydis yra lygus išlaikomo vaiko pašalpos dydžiui ir yra pridedamas prie jos. 5. Jei atitinkamas tarnautojas ar jo šeima turi teisę gauti panašią pašalpą pagal nacionalines ar tarptautines taisykles, Centro mokama pašalpa yra lygi sumai, kuria pagal šiuos nuostatus mokama pašalpa viršija pagal nacionalines ar tarptautines taisykles mokamą sumą. -------------------------------------------------- V PRIEDAS NUOMOS PAŠALPA 1. Pašalpos dydis yra skirtumo tarp faktiškai sumokėtos nuomos (išskyrus 11 straipsnio 5 dalies a punkte išvardytus mokesčius) ir taip apskaičiuotos sumos santykis: a) 15 % grynosios bazinės mėnesinės algos C ir B rangų, iki B4 rango imtinai, tarnautojams; b) 20 % grynosios bazinės mėnesinės algos B5 ir B6 rangų tarnautojams; c) 22 % grynosios bazinės mėnesinės algos A1 ir L1 rangų tarnautojams. 2. Minėtas santykis yra: a) 50 % vienišiems tarnautojams ir susituokusiems tarnautojams, neturintiems išlaikytinių; b) 55 % tarnautojams, turintiems vieną išlaikytinį; c) 60 % tarnautojams, turintiems du ir daugiau išlaikytinių. 3. Pašalpa neturi būti didesnė už: a) 10 % grynosios bazinės mėnesinės algos, kai atitinkamas tarnautojas yra C—B4 rango imtinai; b) 15 % grynosios bazinės mėnesinės algos, kai tarnautojas yra B5, B6, A1 ir L1 rango. Grynąja bazine mėnesine alga laikoma faktinė bazinė mėnesinė alga, nurodyta valdybos nustatytose metinėse lentelėse, bet neskaičiuojant jokių priedų prie pajamų ar atskaitymų iš jų. -------------------------------------------------- VI PRIEDAS KELIONIŲ IR PERSIKRAUSTYMO IŠLAIDOS I SKIRSNIS — Tarnautojų ir jų šeimų kelionės iš jų gyvenamosios vietos į pareigų ėjimo vietą išlaidos 1. Tarnautojai, kurių gyvenamoji vieta yra toliau kaip už 100 km nuo jų pareigų ėjimo vietos, pagal šių nuostatų 22 straipsnį turi teisę gauti faktinių kelionės išlaidų kompensaciją: a) pradėję dirbti, kai keliauja iš savo gyvenamosios vietos į pareigų ėjimo vietą; b) kai iš tos pareigų ėjimo vietos, kurioje buvo įdarbinti, persikelia į kitą pareigų ėjimo vietą, esančią toliau kaip už 100 km; c) baigdami darbą: - kai keliauja iš savo pareigų ėjimo vietos į tą gyvenamąją vietą, kurioje gyveno įsidarbinimo metu, arba - kai keliauja iš savo pareigų ėjimo vietos į kitą gyvenamąją vietą, išskyrus nurodytąją pirmiau, jei kompensuotinos išlaidos nėra didesnės. 2. 1 dalyje nurodytos kelionių išlaidos visiškai arba iš dalies nekompensuojamos tokiais atvejais: a) jei tokia teisė nebuvo nustatyta tarnautojui pradedant dirbti; b) jei Vyriausybė ar kita institucija kompensavo visas minėtas išlaidas ar jų dalį; c) tarnautojui baigus darbą, jei jis neišvyksta per tris mėnesius nuo tos dienos, kai baigė eiti savo pareigas, arba jei administracija per 30 dienų po kelionės negavo prašymo kompensuoti išlaidas; d) tarnautojui nustojus eiti savo pareigas, jei jis nutraukė darbą neištarnavęs Centre dvylikos mėnesių. 3. Tarnautojai, tenkinantys 1 ir 2 dalyse išvardytas sąlygas ir gaunantys šeimos pašalpą, taip pat turi teisę: a) gauti savo sutuoktinio ir išlaikomų vaikų kelionės į tarnautojo pareigų ėjimo vietą faktiškai patirtų išlaidų kompensaciją; b) gauti savo sutuoktinio ir išlaikomų vaikų kelionės iš vienos pareigų ėjimo vietos į kitą pareigų ėjimo vietą, esančią toliau kaip už 100 km, faktiškai patirtų išlaidų kompensaciją, jei išsikėlimo trukmė nėra nustatyta, bet ji negali būti ilgesnė kaip du mėnesiai; c) gauti savo sutuoktinio ir išlaikomų vaikų faktiškai patirtų kelionės išlaidų kompensaciją, kai jie baigia eiti savo pareigas; tačiau jei tarnautojas išeina iš darbo neištarnavęs Centre dvylikos mėnesių, gali būti atsisakyta jam kompensuoti šias išlaidas. 4. Sutuoktiniai ir išlaikomi vaikai [1] laikomi turinčiais tą patį rangą kaip ir atitinkamas tarnautojas. II SKIRSNIS — Persikraustymo išlaidos 1. Tarnautojai, kurių gyvenamoji vieta yra toliau kaip už 100 km nuo jų pareigų ėjimo vietos, turi teisę gauti faktiškai patirtų namų apyvokos reikmenų perkraustymo išlaidų kompensaciją, kai jie: a) paskiriami dirbti; b) iš vienos pareigų ėjimo vietos išsikelia į kitą pareigų ėjimo vietą, esančią toliau kaip už 100 km, jei išsikėlimo trukmė nėra nustatyta, bet ji negali būti ilgesnė kaip du mėnesiai; c) baigia eiti pareigas Centre, tačiau jei tarnautojas išeina iš darbo neištarnavęs Centre dvylikos mėnesių, gali būti atsisakyta kompensuoti šias išlaidas. 2. Patirtos namų apyvokos reikmenų perkraustymo išlaidos, įskaitant pakavimą, kompensuojamos laikantis tokių ribų: a) Tarnautojams, turintiems teisę gauti šeimos pašalpą: 6000 kg | arba 40 m3 | Papildomai dar 750 kg arba 5 m 3 už kiekvieną su tarnautoju gyvenantį vaiką. b) Tarnautojams, neturintiems teisės gauti šeimos pašalpą: 4000 kg | arba 27 m3 | Jei nori paprašyti kompensuoti išlaidas pagal šio skirsnio nuostatas, tarnautojai privalo pateikti administracijos ir personalo vadovui iš anksto patvirtinti bent dvi planuojamas persikraustymo išlaidų sąmatas iš skirtingų bendrovių ir savo namų apyvokos reikmenų sąrašą [2]. Išlaidos kompensuojamos tik atsižvelgiant į nurodytas ribas ir pagal mažesnę sąmatą. 3. Tarnautojai gali prašyti kompensuoti išlaidas pagal šio skirsnio nuostatas tik tada, kai jų neatlygina Vyriausybė arba kita institucija. [1] Arba išlaikytiniai, kaip nustatyta IV priede. [2] Abiejose numatomose sąmatose turi būti nurodytas tas pats svoris (ar dydis), vežamas tokį pat atstumą. -------------------------------------------------- VII PRIEDAS KOMANDIRUOČIŲ IŠLAIDOS Pagal šių nuostatų 18 straipsnio nuostatas tarnautojai, išsiųsti į tarnybinę Centro komandiruotę, turi teisę gauti visų savo kelionės išlaidų kompensaciją bei dienpinigius, skirtus pragyvenimo išlaidoms padengti, kai jie yra išvykę iš savo pareigų ėjimo vietos. I Skirsnis — Transporto priemonės Tarnautojai į tarnybines komandiruotes vyksta kuo ekonomiškiausiomis priemonėmis, atsižvelgdami į šiame skirsnyje nurodytus nukrypimus [1]. Oro ir geležinkelių transportas laikomas įprastomis transporto priemonėmis. Tačiau direktorius gali leisti į komandiruotę vykstantiems tarnautojams pasinaudoti asmeniniu ar tarnybiniu automobiliu, ypač kai gydytojas patvirtina, kad jie negali oro transportu keliauti dėl medicininių priežasčių ir kad kelionė geležinkeliu yra neįmanoma, pernelyg ilga arba pernelyg brangi. Jei tarnautojas tarnybinei komandiruotei pasirenka — ir jam tai leidžiama — kitas, ne pačias ekonomiškiausias transporto priemones, taikomos tokios taisyklės: - jis turi teisę gauti tik kelionės pačiomis ekonomiškiausiomis transporto priemonėmis išlaidų kompensaciją, - jis turi teisę gauti dienpinigius tik už tą laikotarpį, kurį būtų trukusi jo kelionė pačiomis ekonomiškiausiomis priemonėmis, - darbo laikas, kuriuo jis dėl tokios kelionės viršija tą laiką, kurį būtų užtrukusi kelionė pačiomis ekonomiškiausiomis priemonėmis, išskaičiuojamas iš jo kasmetinių atostogų laiko. 1. Kelionė oro transportu Išskyrus tuos atvejus, kai direktorius duoda leidimą, visos kelionės turi vykti ekonomine ar jai lygiaverte klase. 2. Kelionė geležinkeliu a) A4 bei L4 ir aukštesnių rangų tarnautojai turi teisę keliauti pirmąja klase; b) visi kiti tarnautojai keliauja antrąja klase; c) už keliones geležinkeliu, kurios bent šešias valandas trunka ir naktį, tarnautojai turi teisę gauti išlaidų už miegamąją vietą, bet ne už miegamąją kupė, kompensaciją; jei miegama kupė, tarnautojai turi teisę gauti išlaidų už 1 ar 2 klasės miegamąsias vietas kompensaciją, atsižvelgiant į jų rangą; d) direktorius gali leisti žemesnių rangų tarnautojams keliauti kartu su aukštesnių rangų tarnautojais, jei dėl to lengviau tvarkyti komandiruotės reikalus; tokiais atvejais išlaidos atlyginamos pritaikius aukštesnį tarifą. 3. Kelionės kelių transportu — asmeninių automobilių naudojimas a) tarnautojams gali būti leista Centro interesais keliauti asmeniniu automobiliu. Tokiais atvejais jie turi teisę gauti išmoką už kilometrą, apskaičiuotą, kai keliaujama greičiausiu įprastu keliu. Išmoka apskaičiuojama remiantis Centro buveinės šalyje taikomais tarifais, kad ir kokioje šalyje ar šalyse keliaujama. Taikomi tarifai skelbiami administraciniame memorandume [2]; b) jei atitinkamam darbuotojui buvo leista vežti kitus Centro tarnautojus, už kiekvieną kilometrą jam mokama papildoma išmoka, lygi 10 % kilometrinės pašalpos tarifo už kiekvieną keleivį [3]; jei keliaujant reikia sumokėti specialius mokesčius (pavyzdžiui, kelio mokesčius arba mokesčius už automobilio vežimą laivu ar keltu), jie atlyginami pateikus patvirtinamuosius kvitus, išskyrus bet kokias kelionės oro transportu išlaidas; c) tarnautojai, besinaudojantys savo asmeniniais automobiliais, pirma turi parodyti, kad jie turi draudimo polisą, apimantį trečiosios šalies riziką ir, svarbiausia, keleivių riziką; d) ištikus avarijai, Centras neatlygina jokios nuosavybei padarytos žalos. II Skirsnis — Dienpinigiai į tarnybinę komandiruotę išsiųstiems tarnautojams 1. Į tarnybinę komandiruotę išsiųsti tarnautojai turi teisę gauti dienpinigius, kurių dydį kasmet nustato valdyba. Tačiau direktorius gali leisti: a) nustatyti specialius dydžius valstybėms, kuriose pragyvenimo išlaidos yra didesnės arba mažesnės už įprastines normas; b) mokėti tarnautojui didesnius dienpinigius, negu jam priklausytų, jei dėl to bus lengviau tvarkyti komandiruotės reikalus; c) mokėti pašalpą, jei komandiruotės metu turi būti suteiktos nedarbingumo atostogos, išskyrus atvejus, kai vykstama į komandiruotę toje vietovėje, kurioje tarnautojas gyvena. 2. Dienpinigiai skaičiuojami taip: a) tarnautojai turi teisę gauti vienos dienos dienpinigius už kiekvieną visą 24 valandų komandiruotės laikotarpį [4]; b) už trumpesnius kaip 4 valandų laikotarpius nemokami jokie dienpinigiai; c) jei komandiruotė trunka 4–8 valandas, tarnautojas turi teisę gauti vieną ketvirtadalį dienpinigių. Jis taip pat turi teisę gauti vieną ketvirtadalį dienpinigių už kiekvieną 4–8 valandų laikotarpį, viršijantį kiekvieną visą 24 valandų laikotarpį; d) jei komandiruotė trunka 8 valandas ar ilgiau, bet nakvynė viešbutyje nenumatyta, tarnautojas turi teisę gauti pusę dienpinigių. Jis taip pat turi teisę gauti pusę dienpinigių už kiekvieną 8 valandų ar ilgesnį, bet ne daugiau kaip 24 valandų, laikotarpį, viršijantį kiekvieną visą 24 valandų laikotarpį; e) jei komandiruotės metu būtina apsistoti viešbutyje, atitinkamam tarnautojui gali būti sumokėta visa dienpinigių suma; f) skaičiuojant dienpinigių sumą, atsižvelgiama į tam tikrą laiką, kurio reikia, kad būtų nuvykta iki pagrindinės stoties arba oro uosto. Prie faktinio kelionės laiko pridedamas šis laikas: - 2 valandos kelionėms traukiniu, - 3 valandos kelionėms oro transportu. 3. Sumažinti dienpinigiai Dienpinigiai sumažinami: a) kai į kelionę įskaičiuotas maitinimas ar nakvynė: 15 % už kiekvieną pagrindinį maitinimą ir 50 % už nakvynę, įskaičiuotą į bilieto kainą; b) trimis dešimtadaliais už kelionės trukmę, jei tarnautojas keliauja naktiniu laivu, miegamojoje vietoje ar kupė, geležinkeliu ar oro transportu; c) trimis dešimtadaliais, jei tarnautojas į komandiruotę išsiųstas į miestą, kuriame yra jo namai, kai juose vis dar gyvena jo šeima; d) trimis ketvirtadaliais, jei pragyvenimą užtikrina išorės institucija. 4. Dienpinigių priedai Tariama, kad dienpinigių užtenka visoms tarnautojo komandiruotės metu patirtoms išlaidoms padengti, išskyrus toliau išvardytas išlaidas, kurias gali būti prašoma papildomai atlyginti: a) mokesčiai už vizas ir panašūs mokesčiai, tiesiogiai susiję su komandiruote; b) mokesčiai už papildomą bagažą, kai direktorius yra davęs tam aiškų leidimą; c) pašto, telegrafo ir tolimų telefono skambučių išlaidos, patirtos dėl tarnybinių reikalų; d) tarnautojų patirtos reprezentacinės išlaidos, atitinkančios direktoriaus nustatytas sąlygas; e) taksi išlaidos, jei direktorius buvo davęs išankstinį sutikimą ir yra pateikti išlaidų įrodymai. Jei tam tikromis aplinkybėmis apgyvendinimo išlaidos yra didesnės už 60 % dienpinigių, Centras gali iš dalies arba visiškai atlyginti perviršio sumą, kai tarnautojas pateikia sąskaitas ir pakankamus įrodymus, kad papildomos išlaidos buvo neišvengiamos. Šis atlyginimas negali būti didesnis už 30 % dienpinigių. [1] Direktoriaus sprendimu šios nuostatos gali būti taikomos ir laikiniesiems darbuotojams. [2] Visa sumokėta suma negali viršyti tos sumos, kurią Centrui būtų reikėję mokėti. [3] Tokiais atvejais keleiviai neturi teisės gauti kelionės išlaidų kompensaciją. [4] Šie laikotarpiai skaičiuojami nuo tarnautojo išvykimo iš Centro ar namų datos ir laiko iki grįžimo į Centrą ar namo datos ir laiko. Jei tarnautojas išvyksta iki komandiruotės pradžios, imama ta data ir laikas, kai prasidėjo komandiruotė, ir jei tarnautojas išvyksta iš karto po komandiruotės pabaigos, imama ta data ir laikas, kai baigėsi komandiruotė. -------------------------------------------------- VIII PRIEDAS LIGOS, MOTINYSTĖS IR KITOS TIKSLINĖS ATOSTOGOS 1. Nebuvimas darbe dėl su sveikata susijusių priežasčių ir nedarbingumo atostogos a) tarnautojai, dėl ligos ar nelaimingo atsitikimo nesantys darbe ilgiau kaip tris dienas iš eilės, per tris dienas nuo darbo nutraukimo turi pristatyti medicinos pažymą; b) dėl nedarbingumo dėl ligos ar nelaimingo atsitikimo, kuris trunka ilgiau kaip tris dienas ir dėl kurio nėra pristatyta medicinos pažyma, jei jis trunka ilgiau kaip devynias darbo dienas per bet kuriuos vienerius kalendorinius metus, atitinkamai sumažinamos tam tarnautojui priklausančios kasmetinės atostogos arba, jei jis jau yra jas visas panaudojęs, atitinkamai sumažinamas jo atlyginimas; c) tarnautojai, nesantys darbe dėl ligos ar nelaimingo atsitikimo, pateikę medicinos pažymą turi teisę gauti mokamas nedarbingumo atostogas ir pašalpas už ne daugiau kaip trylika savaičių iš eilės; d) nuolatinį nedarbingumą dėl ligos ar nelaimingo atsitikimo, trunkantį ilgiau kaip trylika savaičių iš eilės, direktorius gali laikyti pagrindu nutraukti sutartį; e) dažnus trumpalaikius susirgimus direktorius gali laikyti pagrindu nutraukti sutartį; f) centro direktorius bet kuriuo metu gali pareikalauti, kad atitinkamas tarnautojas pereitų medicininę apžiūrą. 2. Infekcinės ligos, skiepijimas ir nelaimingi atsitikimai a) kiekvienas tarnautojas, užsikrėtęs infekcine liga, privalo nedirbti ir nedelsdamas pranešti apie tai administracijos ir personalo vadovui. Jei infekcine liga užsikrečia tarnautojo šeima ar artimi draugai, jis nedelsdamas turi apie tai pranešti administracijos ir personalo vadovui ir paklusti tiems nurodymams saugoti sveikatą, kuriuos tas pareigūnas gali pateikti. Tie tarnautojai, kurie bendravo su infekcine liga užsikrėtusiu asmeniu ir todėl privalo nedirbti, turi teisę gauti visą savo atlyginimą; toks nedarbingumas neišskaičiuojamas nei iš jų nedarbingumo atostogų, nei iš kasmetinių atostogų; b) jei reikalaujama, profilaktikos tikslais tarnautojai skiepijasi; c) tarnautojai privalo apie visus jiems nutikusius nelaimingus atsitikimus darbe ar už Centro ribų, kad ir kokie nereikšmingi jie tuo metu atrodytų, nedelsdami pranešti administracijos ir personalo vadovui ir kartu nurodyti visų liudininkų pavardes bei adresus. 3. Tikslinės, sutuoktuvių ir motinystės atostogos a) dėl išimtinių ar staiga atsiradusių asmeninių priežasčių Centro direktorius gali suteikti mokamas, iš dalies mokamas ar nemokamas tikslines atostogas, bet ne daugiau kaip aštuonias darbo dienas per metus; b) tarnautojo sutuoktuvių proga suteikiamos šešių dienų mokamos tikslinės atostogos; c) tarnautojams, pateikusiems atitinkamą medicinos pažymą, suteikiamos mokamos motinystės atostogos, kurios neišskaičiuojamos iš ligos ar kasmetinių atostogų. Motinystės atostogos trunka šešiolika savaičių, o prasideda šešios savaitės prieš numatytą gimdymo datą. Jei pagimdoma po numatytos datos, atostogos trunka dešimt savaičių po gimdymo. -------------------------------------------------- IX PRIEDAS DRAUSMĖS KOMISIJŲ SUDĖTIS IR DARBO TVARKA 1. Drausmės komisijos sudėtis Drausmės komisiją sudaro: a) pirmininkas — direktoriaus paskirtas A arba L rango darbuotojas, išskyrus administracijos ir personalo vadovą ar kitą asmenį, kuriam atitinkamas tarnautojas yra atsakingas; b) direktoriaus paskirtas tarnautojas; c) atitinkamo tarnautojo paskirtas tarnautojas, turintis tokį pat rangą kaip ir atitinkamas tarnautojas; d) administracijos ir personalo vadovas, kuris veikia kaip teisės ekspertas ir neturi teisės balsuoti. 2. Darbo tvarka a) drausmės komisija susipažįsta su visais bylos nagrinėjimui svarbiais dokumentais. Jei suinteresuotas asmuo paprašo, komisija jį išklauso. Tarnautojas gali padėti ar atstovauti suinteresuotam asmeniui. Drausmės komisija taip pat išklauso kiekvieną asmenį, kurį, jos manymu, yra tikslinga apklausti; b) drausmės komisijos posėdžiai yra uždari. Jos nariai neatskleidžia jokios informacijos, kurią galėjo sužinoti proceso metu, ir jokios informacijos apie procesą; c) drausmės komisija pateikia direktoriui savo motyvuotą nuomonę. Toje nuomonėje pateikiama rekomendacija, ar priemonė yra tinkama, ir, jei taip, koks yra jos griežtumas. -------------------------------------------------- X PRIEDAS APELIACINĖ KOMISIJA A. Kompetencija Apeliacinė komisija yra įgaliota spręsti ginčus, kylančius dėl šių nuostatų arba 7 straipsnyje nurodytų sutarčių pažeidimo. Šiuo tikslu ji yra kompetentinga nagrinėti tarnautojų, buvusių tarnautojų arba jų įpėdinių ir atstovų skundus dėl direktoriaus sprendimų. B. Sudėtis ir statusas a) apeliacinė komisija susideda iš pirmininko ir dviejų narių. Juos gali pakeisti pavaduotojai. Pirmininkas arba vienas iš narių ir vienas iš jų pavaduotojų privalo turėti teisinį išsilavinimą; b) Centro valdyba dvejiems metams ne iš Centro tarnautojų skiria pirmininką, jo pavaduotoją, narius ir jų pavaduotojus. Jei vienas iš jų kuriuo nors metu negali eiti savo pareigų, likusiam laikotarpiui paskiriamas kitas asmuo; c) apeliacinės komisijos posėdis yra teisėtas, jei jame dalyvauja pirmininkas arba jo pavaduotojas ir du nariai arba jų pavaduotojai; d) vykdydami savo pareigas, komisijos nariai yra visiškai nepriklausomi; e) Centro valdyba nustato pirmininko, narių ir pavaduotojų atlyginimus; f) atsižvelgdama į šio priedo nuostatas, Apeliacinė komisija priima savo darbo tvarkos taisykles. C. Komisijos sekretoriatas a) direktorius iš Centro tarnautojų skiria komisijos sekretorių; b) vykdydamas savo pareigas, komisijos sekretorius dirba kaip registratorius ir yra pavaldus tik komisijai. D. Skundai a) Komisija skundą priima tik jei apeliantui anksčiau pateikus direktoriui vidaus administracinį skundą nėra pavykę gauti patenkinamo sprendimo; b) apeliantui skiriamas dvidešimties dienų laikotarpis nuo pranešimo apie ginčijamą sprendimą arba nesutikimo su tarpininko išvadomis, per kurį jis turi pateikti rašytinį prašymą, kad Apeliacinė komisija panaikintų arba pakeistų tokį sprendimą. Toks prašymas adresuojamas Centro administracijos ir personalo vadovui, kuris patvirtina jį gavęs ir inicijuoja komisijos sušaukimo procedūrą; c) skundai Apeliacinės komisijos sekretoriatui turi būti pateikti per du mėnesius nuo pranešimo apie ginčijamą sprendimą. Tačiau ypatingais atvejais, ypač jei yra keliami pensijų klausimai, Apeliacinė komisija gali priimti skundus, pateiktus per vienerius metus nuo pranešimo apie ginčijamą sprendimą; d) skundai turi būti pateikiami raštu; apeliantai juose turi išdėstyti visus skundo motyvus ir prie jų pridėti visus patvirtinamuosius dokumentinius įrodymus; e) skundai nesustabdo ginčijamų sprendimų vykdymo. E. Parengiamasis procesas a) skundai nedelsiant perduodami direktoriui, kuris turi raštu pateikti savo komentarus apie juos. Per vieną mėnesį nuo skundo padavimo dienos šių komentarų kopija perduodama komisijos sekretoriui ir apeliantui. Jis gali per dvidešimt dienų raštu pateikti atsakymą, kurio kopiją komisijos sekretorius nedelsdamas perduoda direktoriui; b) per tris mėnesius nuo skundo padavimo dienos ir likus ne mažiau kaip penkiolikai dienų iki posėdžio, kuriame jis bus svarstomas, komisijos sekretorius perduoda jos nariams skundus, memorandumus, patvirtinamuosius dokumentinius įrodymus, direktoriaus komentarus ir apelianto atsakymą, jei toks yra. F. Komisijos sušaukimas Apeliacinę komisiją sušaukia jos pirmininkas. Ji iš esmės nagrinėja skundus, jai pateiktus per keturis mėnesius nuo jų padavimo dienos. G. Komisijos posėdžiai a) apeliacinės komisijos posėdžiai yra uždari (išskyrus atvejus, kai komisija nusprendžia kitaip). Komisijos pasitarimai yra slapti; b) direktorius arba jo atstovas ir apeliantas dalyvauja procese ir gali pateikti žodinių paaiškinimų, paremdami savo memorandumuose išdėstytus motyvus; c) Komisija gali pareikalauti pateikti bet kokius dokumentus, jos manymu, naudingus nagrinėjant skundą. Taip pateikti dokumentai turi būti perduodami ir direktoriui bei apeliantui; d) Komisija išklauso šalis ir tuos liudininkus, kurių parodymai, jos manymu, gali būti naudingi procese. Kiekvienas tarnautojas, pakviestas būti liudininku, privalo atvykti į posėdį ir negali atsisakyti pateikti reikalaujamos informacijos; e) Komisijos posėdyje dalyvaujantys asmenys jokiu būdu neatskleidžia jokių proceso metu sužinotų faktų ir jokių pareikštų nuomonių. H. Komisijos sprendimai a) ypatingomis aplinkybėmis komisija gali priimti laikiną įsakymą dėl ginčijamos priemonės vykdymo sustabdymo, kol bus priimtas toliau nurodytas galutinis sprendimas; b) sprendimai priimami balsų dauguma. Jie pateikiami raštu; juose išdėstomi jų motyvai. Jie neskundžiami, ir abi šalys privalo juos įvykdyti per vieną dieną nuo pranešimo apie juos dienos; c) tačiau komisijos gali būti paprašyta ištaisyti priimto sprendimo rašybos ar atsitiktinę klaidą. Prašymai ištaisyti sprendimą turi būti pateikti per šešis mėnesius nuo tos dienos, kai klaida buvo pastebėta. --------------------------------------------------